Denne artikkelen omhandler arten.  For slekta med vitenskapelig navn *Berberis*, se berberisslekta.

Blomsterstand
**Berberis** (*Berberis vulgaris*) er en buskplante i berberisslekta, som inngår i berberisfamilien. Busken kan bli opp til 4 meter høy. Den var en vanlig plante i middelalderens klosterhager, og den opprinnelige utbredelsen er usikker. Berberis vokser nå i Sør- og Mellom-Europa, samt i Anatolia, Kaukasia og Nord-Iran. I Norge finnes den spredt nordover til Trøndelag. Arten er naturalisert mange steder i Nord-Amerika. 

Bladene er klar-grønne og blanke, og ovale om lag 3-5 cm lange og 1-2 cm brede. Blomstene henger ned i klaser på en stengel og er gule eller svakt gul-grønne, og 4-6 mm lange. Bærene er røde og 7-10 mm lange. Planten med unntak av bærene er **mildt giftig**. Selv om bærene er bitre eller sure av smak, er de spiselige og svært rike på C-vitaminer. 

I Europa har bærene vært brukt i syltetøy. I Iran dyrkes planten kultivert og bærene tørkes under navnet *zereshk*. De høstes sammen med, og samtidig med, safran. 

Berberis er mellomvert for soppen svartrust, som skader korn og gras. Det har siden 1916 vært forbudt å plante denne arten i norske hager, og de dyrkede berberisene tilhører andre arter som er resistente mot soppen. 

Flere deler av busken brukes medisinsk: stammebark (*Berberidis cortex*), rotbark (*Berberidis radicis crotex*), røtter (*Berberidis radix*) og friske eller tørkede frukter (*Berberidis fructus*). Berberis skal hjelpe mot en rekke sykdommer. Den gule rotbarken inneholder mye av alkaloidet berberin, som dreper bakterier, protozoer og sopp.

Litteratur
----------

* C. Grey-Wilson og M. Blamey (1992). *Teknologisk Forlags store illustrerte flora for Norge og Nord-Europa*. Norsk utgave T. Faarlund og P. Sunding. Teknologisk Forlag. s. 124–125. ISBN 82-512-0355-4.
* «Berberis». Urtekildens planteleksikon. Besøkt 17. april 2017.
* «Berberis». Den virtuella floran. Arkivert fra originalen 5. juli 2022. Besøkt 17. april 2017.

Eksterne lenker
---------------

* (en) *Berberis* – oversikt og omtale av artene i WORMS-databasen Rediger på Wikidata

* (en) *Berberis* i Encyclopedia of Life Rediger på Wikidata

* (en) *Berberis* i Global Biodiversity Information Facility Rediger på Wikidata

* (no) *Berberis* hos Artsdatabanken Rediger på Wikidata

* (sv) *Berberis* hos Dyntaxa Rediger på Wikidata

* (en) *Berberis* hos ITIS Rediger på Wikidata

* (en) *Berberis* hos NCBI Rediger på Wikidata

* (en) *Berberis* hos The International Plant Names Index Rediger på Wikidata

* (en) *Berberis* hos Tropicos Rediger på Wikidata

* (en) *Kategori:Berberis vulgaris* – bilder, video eller lyd på Wikimedia Commons Rediger på Wikidata

* (en) *Berberis vulgaris* – galleri av bilder, video eller lyd på Wikimedia Commons Rediger på Wikidata
* Kristins flora – berberis
* Flora Europaea: *Berberis vulgaris* utbredelse
* Berberis vulgaris hos NRCS
* Berberis vulgaris hos *abchomeopathy*

* Vekstform hos viltvoksende plante i Asker  Foto: Erlend BjørtvedtVekstform hos viltvoksende plante i Asker  Foto: Erlend Bjørtvedt
* Blomster og bladverkBlomster og bladverk
* BærBær

|  |  |
| --- | --- |
| Oppslagsverk/autoritetsdata | Store norske leksikon **·** Encyclopædia Universalis **·** GND
 |